Giɗo men Faatimata Abdul Ñaŋ waɗii en yeeweende!!! Caggal ɓittondiral e kasaara to leydi Arabii sawdiit saanga hijjoore he beddagol kaaƴe (jamra)En ngullaama banndi men debbo biyateeɗo Faatimata Abdul Ñaŋ lollirnooɗo Faatimata Meeta mo Aañam Tulel calle ñalnde Aaɓnde 05 - 10 - 2015 to leydi Arabii sawdiit ( Makka). Faatimata Abdul Ñaŋ jeyanoo ko he sete Farba Ngom he hijjoore 2015 ummoraade leydi Senegaal.Caggal caɗeele Munaa ɗee, o jeyaa ko he majjunooɓe ɓee haa o jeyaa kadi hannde he heddiiɓe toon. Faatimata Abdul Ñaŋ jibinaa ko hedde hitaande 1960 to Aañam, o woniino ngenndiyaŋke tiiɗɗo he ɓamtaare Pulaar, o woni jaggal he fedde pinal e ɓamtaare Tulel calle. Faatimata teskaama he fedde ƴellitaare cellal debbo he reedu Fuuta. Faatimata wonnoo ko daraniiɗo jaŋde Pulaar, pinal pulaagu e ɓamtaare falnde Aañam e kuuɓal ngenndi Senegaal. Ɗeen caɗeele baɗɗe to Munaa caŋkii ko heewi he ɓesngu Senegaal, teeŋti noon he nokku men Aañam. Woodii he Aañam Maayɓe,gaañiiɓe e majjuɓe. Faatimata Abdul Ñaŋ tawtoyii Faatimata Alanaa Jallo mo Tulel calle, Sariifatu Sammba Ñaŋ mo Ngijilon, Maymuuna Cuun mo Siwol. Yoo Geno waɗ toon fooftorde maɓɓe, soñcere maɓɓe heddoo he men. Katante Leñol KAN e dentaangal gollooɓe he haalirde Aanyam peccii e mon ndee ustaare.
JEEWTE
Kan IBRAAHIIMA UMAR | 04/04/2016 | 302 views
fuv_Latn fuv_Latn bam_Latn